
Par Latvijas Republikas valdības un Krievijas Federācijas valdības vienošanos par Latvijas Republikas un Krievijas Federācijas pierobežas teritoriju iedzīvotāju savstarpējo braucienu vienkāršošanu
Izdoti saskaņā ar Ministru kabineta iekārtas likuma 31. panta pirmās daļas 2. punktu
· 1. Latvijas Republikas valdības un Krievijas Federācijas valdības vienošanās par Latvijas Republikas un Krievijas Federācijas pierobežas teritoriju iedzīvotāju savstarpējo braucienu vienkāršošanu (turpmāk – vienošanās) projekts ar šiem noteikumiem tiek pieņemts un apstiprināts.
· 2. Vienošanās paredzēto saistību izpildi koordinē Ārlietu ministrija.
· 3. Vienošanās stājas spēkā tās 12.pantā noteiktajā laikā un kārtībā.
· 3.1 Vienošanās darbību aptur no 2022. gada 1. augusta līdz Ministru kabineta lēmumam par vienošanās darbības atjaunošanu.
· 4. Vienošanās 1.pantā minētās pierobežas teritorijas attiecas uz šādām Latvijas Republikas un Krievijas Federācijas pierobežas teritorijām:
· 4.1. Latvijas Republikā:
· 4.1.1. novadu pilsētas:
· 4.1.1.1. Alūksnes novada Alūksnes pilsēta;
· 4.1.1.2. Balvu novada Balvu pilsēta;
· 4.1.1.3. Balvu novada Viļakas pilsēta;
· 4.1.1.4. Ludzas novada Kārsavas pilsēta;
· 4.1.1.5. Ludzas novada Ludzas pilsēta;
· 4.1.1.6. Ludzas novada Zilupes pilsēta;
· 4.1.2. novadu pagasti:
· 4.1.2.1. Alūksnes novada pagasti – Alsviķu, Annas, Jaunalūksnes, Jaunannas, Jaunlaicenes, Liepnas, Malienas, Mālupes, Mārkalnes, Pededzes, Veclaicenes un Ziemera;
· 4.1.2.2. Balvu novada pagasti – Baltinavas, Balvu, Bērzkalnes, Bērzpils, Briežuciema, Krišjāņu, Kubulu, Kupravas, Lazdukalna, Lazdulejas, Medņevas, Rugāju, Susāju, Šķilbēnu, Tilžas, Vectilžas, Vecumu, Vīksnas un Žīguru;
· 4.1.2.3. Krāslavas novada pagasti – Bērziņu, Ezernieku, Ķepovas, Svariņu un Šķaunes;
· 4.1.2.4. Ludzas novada pagasti – Blontu, Briģu, Ciblas, Cirmas, Goliševas, Isnaudas, Istras, Lauderu, Līdumnieku, Malnavas, Mežvidu, Mērdzenes, Nirzas, Ņukšu, Pasienes, Pildas, Pureņu, Pušmucovas, Rundēnu, Salnavas, Zaļesjes un Zvirgzdenes;
· 4.1.2.5. Rēzeknes novada pagasti – Bērzgales, Dricānu, Gaigalavas, Ilzeskalna, Lendžu, Nautrēnu un Stružānu;
· 4.2. Krievijas Federācijā:
· 4.2.1. Krasnogorodskas rajona pilsēta Krasnogorodska;
· 4.2.2. Krasnogorodskas rajona pagasti – Pograņičnоjes, Krasnogorodskas, un Partizanskojes;
· 4.2.3. Opočkas rajona pagasti – Variginas, Makušinas un Prigorodnajas;
· 4.2.4. Ostrovas rajona pilsēta Ostrova;
· 4.2.5. Ostrovas rajona pagasti – Berežanskas un Goraju;
· 4.2.6. Palkinas rajona pilsēta Palkina;
· 4.2.7. Palkinas rajona pagasti – Kačanovas, Rodovas, Palkinas, Novousitvas, Vasiļjevas un Čerskas;
· 4.2.8. Pečoru rajona pilsēta Pečori;
· 4.2.9. Pečoru rajona pagasti – Lauru, Krupas, Novoizborskas, Izborskas, un Paņikoviču;
· 4.2.10. Pitalovas rajona pilsēta Pitalova;
· 4.2.11. Pitalovas rajona pagasti – Gauru, Linavas, Nosovas, Skadinas, Tuļinas, Višgorodokas un Utrojas;
· 4.2.12. Sebežas rajona pilsētas – Sosnovij Bor un Sebeža;
· 4.2.13. Sebežas rajona pagasti – Sebežas un Mostiščes.
(Grozīts ar MK 28.05.2013. noteikumiem Nr. 296; MK 22.06.2021. noteikumiem Nr. 389)
· 5. Latvijas pierobežas teritoriju iedzīvotāju sarakstus saskaņā ar vienošanās 4.panta pirmo daļu sastāda attiecīgā vietējā pašvaldība.
· 6. Noteikumi stājas spēkā 2010.gada 1.jūnijā.

